Galantina
Galantina est modus ferculi parandi et proponendi in arte coquinaria Europaea tam mediaevali quam recentiore. Caro vel piscis praecoquitur, in gelatino dum refrigescunt includi sinitur, frigidus infertur. Interdum integer, saepe in frustis praesectus proponitur. Galfridus Chaucer saeculo XIV exeunte in carmine lyrico confessus est: Was nevere pik walwed in galauntine As I in love am walwed and ywounde ("Nunquam lucius in galantina tam involutus est quam ego in amore involvor includorque").